**ADATVÉDELMI TÁJÉKOZTATÓ**

1. **Az adatkezelésre jogosult személy adatai**

***Penya Blaugrana Budapest Egyesület***

Székhelye: 1054 Budapest, Vértanúk tere 1. 2/3.

Levelezési címe: 1386 Budapest, Pf. 918.

Nyilvántartási száma: 01-02-0016796

Adószáma: 18949546-1-41

E-mail cím: penya@fcbarcelona.hu

Honlap: https://www.facebook.com/penyablaugranabudapest/

1. **Az adatkezelés célja**

Az adatkezelő az érintett személyes adatai közül a *nevet, a születési helyet és időt*, valamint a *lakcímet* az ***egyesület tagjainak nyilvántartása céljából*** kezeli.

Az adatkezelő az érintett személyes adatai közül a *nevet, a személyi igazolvány vagy útlevél számát, a születési helyet és időt*, valamint az *érintett nemét* az e***gyesület céljainak elérése céljából***, és e körben különösen az  ***FC Barcelona (Confederación Mundial de Peñas osztálya)*** részére történő ***adattovábbítás céljából*** kezeli. Az adatok továbbítása annak érdekében történik, hogy az FC Barcelona elismerhesse a Penya Blaugrana Budapest Egyesületet mint hivatalos Penyát, azaz szurkolói klubot, és hogy az FC Barcelona tisztában legyen a tagok személyével, akiknek a Penya Blaugrana Budapest Egyesület szurkolói klubon keresztül szolgáltatásokat nyújt. A jelen bekezdés szerinti adattovábbítás elengedhetetlen az FC Barcelona által nyújtott kedvezmények és szolgáltatások igénybevételéhez, és ekként az egyesület céljainak eléréséhez.

Az adatkezelő az érintett *telefonszámát és e-mail címét* az egyesülettel kapcsolatos információknak az érintettel mint az egyesület tagjával való közlése, az ***érintett tájékoztatása***, valamint az egyesületi tagsággal összefüggésben az érintettel való ***kapcsolattartás céljából*** kezeli.

1. **Az adatkezelés jogalapja**

A tagnyilvántartás céljából kezelt adatok vonatkozásában az adatkezelés jogalapja az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, „***GDPR***”) 6. cikk c) pontja szerinti jogalap, vagyis az adatkezelőre vonatkozó ***jogi kötelezettség teljesítése***, tekintettel arra, hogy a hatályos jogszabályok alapján az egyesületnek tagnyilvántartást kell vezetnie.

Az egyesület céljainak elérése és adattovábbítás céljából kezelt adatok vonatkozásában az adatkezelés jogalapja a GDPR 6. cikk a) pontjában és az információs önrendelkezési jogról és az információszabadságról szóló 2011. évi CXII. törvény („***Infotv.***”) 5. § (1) bekezdés a) pontjában meghatározott ***hozzájárulás***, vagyis az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körű vagy egyes műveletekre kiterjedő – kezeléséhez.

Az érintett tájékoztatása és az érintettel való kapcsolattartás céljából kezelt adatok jogalapja szintén az érintett ***hozzájárulá***sa.

Az adatkezeléshez való hozzájárulás a jelen tájékoztatás elfogadásával kerül megadásra.

1. **A kezelt adatok köre**

Név, születési hely és idő, lakcím, e-mail cím, telefonszám, személyi igazolvány szám vagy útlevél szám, nem.

1. **Az adatkezelés időtartama**

Az adatkezelés időtartama minden tagságra jelentkező esetében a jelentkezés napjától a tagság megszűnéséig tart.

1. **Az adatok megismerésére jogosult személyek**

- Záborszky Iván (e-mail: penya@fcbarcelona.hu), az egyesület elnöke

- Baranyai Tamás (e-mail: penya@fcbarcelona.hu), az egyesület alelnöke

- Adravetz Ákos (e-mail: penya@fcbarcelona.hu), az egyesület elnökségi tagja
- Csépány Ákos (e-mail: penya@fcbarcelona.hu) az egyesület alapító tagja
- Uszkay Mátyás Huba (e-mail: penya@fcbarcelona.hu) az egyesület rendes tagja

A személyes adatok megismerésére jogosult személyek a rögzített adatokat rendszerezik és tárolják, a jelen tájékoztatóban meghatározottak szerint meghatározott adatokat továbbítják, illetőleg az adatkezelés időtartamának végeztével vagy – azt megelőzően – az érintett kérelmére az adatokat törlik, valamint az érintett kérésére helyesbítik.

1. **Adattovábbítás és az adatkezelés címzettje**

***FC Barcelona (Confederación Mundial de Peñas osztálya)***

Székhelye: Avinguda Arístides Maillol s/n 08028 Barcelona, Spanyolország
**Telefonszáma: +34 93 496 36 55**
**Fax:** **+34 93 496 37 71**
**E-mail:** penyes@fcbarcelona.cat

Az adatkezelő a címzett részére a jelen tájékoztató 2. pontjában meghatározott célból továbbítja az 2. pontban meghatározott adatokat. Az adatkezelő az adatokat a címzetten kívül harmadik fél részére nem továbbítja.

1. **Az adatkezeléssel kapcsolatos jogok és jogorvoslati lehetőségek**

Az érintett személy kérelmezheti az adatkezelőnél:

(a) tájékoztatását személyes adatai kezeléséről;

(b) személyes adataihoz való hozzáférést;

(c) személyes adatainak helyesbítését;

(d) a GDPR 18. cikk (1) bekezdése szerinti esetekben személyes adatai kezelésének korlátozását;

(e) személyes adatainak – a kötelező adatkezelés kivételével – törlését vagy zárolását.

A GDPR 7. cikk (3) bekezdése szerint az érintett jogosult arra, hogy az adatkelezésre vonatkozó ***hozzájárulását bármikor visszavonja***. A visszavonás azonban nem érinti a visszavonás előtti adatkelezés jogszerűségét. Az érintett az adatkezelő elérhetőségére megküldött kifejezett nyilatkozattal vonhatja vissza a hozzájárulását.

Az Infotv. 21. §-ában meghatározott esetekben az érintett személy tiltakozhat személyes adatainak kezelése ellen.

A GDPR 20. cikk (1) bekezdése értelmében az érintettet megillető az ***adathordozhatósághoz való jog***, azaz az érintettet jogosult arra, hogy az adatkezelő rendelkezésére bocsátott személyes adatokat tagolt, széles körben használt, géppel olvasható formában megkapja, továbbá, hogy ezeket az adatokat egy másik adatkezelőnek továbbítsa anélkül, hogy az adatkezelő ezt akadályozná. Az érintett jogosult arra, hogy – amennyiben ez technikailag megvalósítható – kérje a személyes adatok adatkezelők közötti közvetlen továbbítását.

Az érintett ***panasszal élhet*** a Penya Blaugrana Budapest Egyesület elnökségénél a fenti elérhetőségeken, és kérheti adatainak törlését, illetve kérheti bármilyen, álláspontja szerint nem jogszerű adtkezelési tevékenység megszüntetését.

Az érintett a ***Nemzeti Adatvédelmi és Információszabadság Hatóság***nál (1125 Budapest, Szilágyi Erzsébet fasor 22/C; telefon: +36-1-391-1400; fax: +36-1-391-1410; e-mail: ugyfelszolgalat@naih.hu) bejelentéssel vizsgálatot kezdeményezhet arra hivatkozással, hogy a személyes adatok kezelésével kapcsolatban jogsérelem következett be, vagy annak közvetlen veszélye fennáll.

Az érintett a jogainak megsértése esetén az adatkezeléssel összefüggésben ***bírósághoz fordulhat*** azzal, hogy az eljárás az érintett választása szerint a lakóhelye vagy tartózkodási helye szerinti törvényszék előtt is megindítható.

Az adatkezeléssel kapcsolatos jogokat és jogorvoslati lehetőségeket részletesen a GDPR III. és VIII. fejezetei, valamint az Infotv. 13-17. és 30. fejezetei tartalmazzák.

1. **Az adatkezeléssel kapcsolatos minden egyéb tény, adat**

A jogszabályi rendelkezések értelmében az egyesület tagjainak személyére vonatkozó adatok nem nyilvánosak [Polgári Törvénykönyvről szóló 2013. évi V. törvény 3:67 § (2) bekezdés], erre tekintettel az adatkezelő az érintettek személyes adatait bizalmasan kezeli, azokat a címzetten kívül harmadik személy részére nem továbbítja, azokhoz az adatok megismerésére jelen tájékoztató szerinti jogosultakon kívül harmadik személy részére hozzáférést nem biztosít, az adatok megismerésére a címzetten kívül harmadik személy nem jogosult.

**Nyilatkozat**

**A jelen adatvédelmi tájékoztatót elolvastam és megértettem, személyes adataim fentiek szerinti kezeléséhez *kifejezetten hozzájárulok / nem járulok hozzá***.[[1]](#footnote-1)

Keltezés: \_\_\_\_\_\_\_\_\_\_\_\_\_\_\_\_\_\_\_\_\_\_ (hely), \_\_\_\_\_\_\_\_\_\_ (év) \_\_\_\_\_\_\_\_\_\_(hó) \_\_\_\_ (nap)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(aláírás)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(név nyomtatott betűvel)*

1. megfelelő aláhúzandó [↑](#footnote-ref-1)